Միսիսոգա

Միսիսոգա ( /ˌmɪ.sɪˈsɔːɡə/), քաղաք Կանադայի Օնտարիո նահանգում։ Բնակչությունը՝ ։ Մեծությամբ վեցերորդ քաղաքն է Կանադայում։ Գտնվում է Փիլ շրջանում՝ Մեծ Տորոնտոյի կազմում։

Անվանում
Անունը անգլերեն է փոխառնվել ֆրանսերեն Mississague բառից։ Միսիսոգի տեղանունն առաջացել է բնիկ հնդկացիների միսիսոգների էթնոնիմից։ Misi-zaagiing նշանակում է «Նրանք, ովքեր ապրում են Մեծ գետի ափին»։ Գետն անվանում էին Misswezahging՝ «Բազում գետաբերաններով գետը»։ Խոսակցական լեզվում քաղաքի անունը Սոգա ( /ˈsɒ.ɡə/) է։

Բնակչություն
Միսիսոգի բնակչությունը վերջին երկու տասնամյակների ընթացքում կրկնապատկվել է։ Քաղաքը Կանադայում աճում էր ամենաարագ տեմպերով (1986 և 1991 թվականների մարդահամարների համեմատությունից պարզ է դառնում, որ բնակչությունն ավելացել է 89 500-ով, 1991 և 1996 թվականներին՝ 80 994-ով. աճը կազմել է 17,5 %)։

2001-2006 թվականներին բնակչության թվաքանակն աճել է 9,1 %-ով։ 713,4 հազար մարդկանցից (2011 թվականի մարդահամար) եվրոպական ծագում ունեին 45,8 %-ը, (իտալական՝ 46 հազար, լեհական՝ 44 հազար, պորտուգալական՝ 35 հազար)։ Բազմաթիվ գաղթականներ էին եկել Ասիայից. 311 հազար՝ 43,9 % (հնդկաստանցիներ՝ 107 հազար, չինացիներ՝ 60,7 հազար, ֆիլիպինցիներ՝ 42,5 հազար, պակիստանցիներ՝ 27 հազար, արաբներ՝ 25 հազար)։

Նկարագրություն
2006 թվականին կազմակերպվեց միջազգային ճարտարապետա-ծրագրավորական մրցույթ՝ 50-հարկանի Absolute World համատիրություն-աշտարակների կառուցման համար, որոնք, կառուցվելով 2010-2012 թվականներին, դարձան քաղաքի խորհրդանիշները։ 1978 թվականից քաղաքը պետությունից գումար չի վերցնում։ Քաղաքում կա 7 հիմնական խճուղի, որոնք կապում են Կանադայի և ԱՄՆ-ի կարևոր օբյեկտները, որոնց թվում է Փիրսոնի միջազգային օդանավակայանը (Toronto Pearson International Airport): Միսիսոգը հայտնի է նաև որպես Կանադայի ամենախոշոր կորպորատիվ և ֆինանսական կենտրոններից մեկը՝ մի շարք միջազգային կազմակերպությունների մասնաճուղային գրասենյակերով (Մայքրոսոֆթ, ՊեպսիԿո, Ջեներալ էլեկտրիկ, Walmart, այդ թվում նաև Fortune 500 ցուցակի այլ կազմակերպություններ)։

Աշխարհարգրություն
Միսիոնգը զբաղեցնում է 288,42կմ2 տարածք և 13 կմ2 Օնտարիո լճի ափին։

Քույր քաղաքներ
  Կարիյա, Այչի պրեֆեկտուրա, Ճապոնիա (1981)

Ծանոթագրություններ 

Բնակավայրեր այբբենական կարգով
Կանադայի քաղաքներ
1968 թվականին հիմնադրված բնակավայրեր